Han var søn af regerende hertug [[Frederik 2. Eugen af Württemberg|Frederik II. Eugen]] (1732-1797) og Frederikke Dorothea Sophie af [[Markgrevskabet Brandenburg|Brandenburg]], blev [[1779]] [[oberst]] i dansk tjeneste, [[1781]] chef for Lollandske Infanteriregiment og [[1783]] [[generalmajor]]. Han var ved dette tidspunkt ilde anskrevet hos [[Ove Høegh-Guldberg|det guldbergske parti]], men chancen til forfremmelse blev ved det snart påfulgte [[Regeringsforandringen 14. april 1784|regeringsskifte]] derved desto bedre. [[1785]] udnævntes han til kommandør for [[Livgarden til Fods]], [[1789]] til [[generalløjtnant]], [[1801]] til [[Kommandant af København|guvernør]] i [[København]], [[1803]] til [[Ridder af Elefanten]]. Alt tydede på, at han stod i det bedste forhold til [[Frederik 6.|kronprinsen]], under hvis fraværelse fra hovedstaden han stedse førte kommandoen i [[Nordsjælland]], og det vakte derfor nogen opsigt, da han [[1806]] fra [[Stuttgart]], hvorhen han havde orlov, på grund af [[Englandskrigene|de indtrådte politiske forhold]] ansøgte om afsked. Denne blev ham meddelt uden pension, men med en present af 10.000 [[Rdl]].
Titler Samfund